GiliGold/VAD_KnessetCorpus huggingface dataset:
סימן טוב: יש גם תרחיש ייחוס שהיינו רוצים להציג לכם, אבל אני לא יודע אם התקשורת - - -
מירי פרנקל-שור: שוחחתי עם גיל לימון בנושא.
מירי פרנקל-שור: הסיכום שלנו היה – הסברנו לו את אופן התנהלות הדיון, דיון פתוח ודיון סגור – שהדיון יתחיל כדיון סגור ואחר כך יתקיים דיון סגור, ואתם בהתאם תציגו לוועדה.
גבי אשכנזי: אבל מכיון שהתרחיש מסתובב בחוץ, אני חושב שאתה יכול - - -
גדעון סער: בניגוד לממשלה, הוועדה הזאת לא דולפת.
מירי פרנקל-שור: אבל, גדעון, זה דיון פתוח.
מירי פרנקל-שור: זה דיון פתוח.
מירי פרנקל-שור: בחלק הסגור אפשר להרחיב.
סימן טוב: הייתי מציג את זה בלי היסוס.
סימן טוב: זו לא השאלה.
סימן טוב: אבל, יש עדיין הבדל כשדברים נאמרים על ידינו.
סימן טוב: מה גם שאלה תרחישי ייחוס, ואנחנו אומרים איך תיראה המציאות.
סימן טוב: אנחנו מתמודדים פה עם תחלואה שאנחנו יודעים עליה מעט מאד.
סימן טוב: מבחינתנו במשרד הבריאות, כל האירוע התחיל ב-20 בינואר, כאשר ארגון הבריאות העולמי החליט שהמחלה עוברת בין בני-אדם.
סימן טוב: עד אז זה היה אירוע אנקדוטלי בשוליים.
גבי אשכנזי: מתי זה התחיל בסין?
גדעון סער: ב-31 בדצמבר.
סיגל סדצקי: זה באמת התחיל בתחילת דצמבר בסין.
גדעון סער: סוף דצמבר.
סיגל סדצקי: בתחילת דצמבר היו החולים הראשונים, ובדיעבד אנחנו יודעים את זה.
סימן טוב: בהתחלה, המחשבה הייתה שהמחלה עוברת בין חיות לבני-אדם.
סימן טוב: ב-20 בינואר ארגון הבריאות העולמי אמר שזו מחלה שעוברת בין בני-אדם.
סימן טוב: זו מחלה חדשה מאד.
סימן טוב: אנחנו יודעים עליה מעט מאד.
סימן טוב: בסך-הכול היא אתנו פחות מחודשיים, ואנחנו יודעים מעט מאד.
סימן טוב: אנחנו כן יודעים שהיא מדבקת בשיעורים גבוהים מאד.
סימן טוב: יש הערכות שונות, והטווח מאד גדול; מדובר על זה שבסין, לפני ההתערבות שלהם, כל אדם הדביק מעל שלושה אנשים – 3.88.
סימן טוב: הטווח שמקובל היום לדבר עליו, ללא התערבות, הוא בין 2 ל-3, אבל יש הרבה אד הערכות, וזה מה שהופך את זה למעריכים, כלומר המספר קופץ כל פעם בחזקת 2 או 3.
גבי אשכנזי: למה אנחנו רוצים להגיע?
גבי אשכנזי: לפחות מ-1?
סימן טוב: אנחנו רוצים להגיע למקסימום אחד.
סימן טוב: גם כשמגיעים לאחד, זה עדיין מסוכן.
סימן טוב: כלומר, אם נוצרת לנו פה מסה של 5,000 איש שחולים, 1,000 או לא משנה כמה, הם ימשיכו להעביר את זה מאחד לאחד.
סימן טוב: לכאורה היינו רוצים: ההתפשטות האקספוננציאלית נגמרת ב-1, כי 1 בחזקת 1 זה 1, אבל זה עדיין אומר שזה משהו שילווה אותנו הרבה זמן.
סימן טוב: לכן, כל הפעולות שאנחנו עושים מכוונות לכך שאנחנו רוצים להקטין את מקדם ההדבקה, כלומר שכל אדם ידביק כמה שפחות אנשים.
סימן טוב: בסוף, זו המטרה שלנו.
סימן טוב: שוב, כשזה ללא התערבות, זה בין 2, לצורך העניין.